钦定古今图书集成/明伦汇编/闺媛典/第145卷 > 陈子容妻周氏
## 钦定古今图书集成/明伦汇编/闺媛典/第145卷 > 陈子容妻周氏

按《龙溪县志》：“周氏，陈子容妻，周正女也。幼读《孝经》、小
学，知大义。甫笄而嫁。年二十五，容亡，子浚甫三月，周
氏哭踊伤手，三年丧毕，未尝笑语，日闭户纺绩，亲戚
往来，不轻与接。浚稍长，即遣从师，夜则亲课，有过不
为姑息。寻为诸生。弘治间，以贡授博罗训导，周氏就
养十四年，有司上其事，诏旌表。”